România închide granița pentru mai multe produse din Ungaria, ca febra aftoasă din țară vecină să nu vină și la noi. Ce produse sunt acum interzise
Autoritatea Națională Sanitară Veterinară și pentru Siguranța Alimentelor (ANSVSA) interzice, începând de marți, transporturile de animale vii, furaje, paie, compost și gunoi de grajd dinspre Ungaria spre România, din cauza focarului de febră aftoasă înregistrat la o fermă din Ungaria. De asemenea, ANSVSA a impus o serie de restricții pentru produsele de origine animală, cum ar fi carne, lapte și produse din lapte.